મીન રાશિના જાતકોએ દરેક કાર્ય અને પગલું ખૂબ જ સમજી-વિચારીને અને સાવચેતીપૂર્વક લેવાની જરૂર છે. આ વર્ષે, દરેક પગલું સાવધાનીથી ભરજો. તમારી ક્ષમતા કરતાં વધુ મહેનત પડવાની હોય એવો કોઈ નિર્ણય લેતા નહીં. લાંબી મુસાફરીનું આયોજન યોગ્ય રીતે કરવું. કોઈ પણ વ્યક્તિ પર ઝડપથી વિશ્વાસ મુકવો નહીં. વર્ષના મધ્ય સુધીમાં, તમે આવકનું કોઈ નવું સાધન પ્રાપ્ત કરશો અને તેમાંથી આવક શરૂ પણ થશે. આગાહી મુજબ, તમે તમારા વિરોધીઓ માટે ભારે સાબિત થશો. વધુ પડતો માનસિક શ્રમ લેવાનું ટાળજો. તમારી સફળતાનું રહસ્ય તમારા સહ-કર્મચારીઓ સાથે શૅર કરતા નહીં. તમારા મિત્ર અથવા સંબંધીઓ દ્વારા, કોઈક મહત્વની વ્યક્તિ સાથે તમારી ઓળખાણ થશે. તમે જો કોઈક બાબત સખત મહેનતથી શરૂ કરશો તો, એ તમને સારો લાભ અપાવશે. તમને એવૉર્ડ પણ મળી શકે છે. સકારાત્મક વિચાર તમને બહુ મદદ કરશે. અન્ય લોકો તમારા કામથી પ્રભાવિત થશે. તમે કોઈક નવી ટેક્નિક શીખવાનો અથવા કૌશલ્ય પ્રાપ્ત કરવાનો પ્રયાસ કરશો, જે તમને આવકનું નવું સાધન અપાવશે. નોકરી કરતા લોકોએ તેમના સહ-કર્મચારીઓ સાથે સંતુલન જાળવવું જરૂરી છે. તમને નવી નોકરી મળી જાય નહીં ત્યાં સુધી, વર્તમાન નોકરીમાંથી રાજીનામું આપશો નહીં. અન્યથા તમારે નવી નોકરી મેળવવા માટે લાંબો સમય સુધી વાટ જોવી પડે એવું બની શકે છે. પણ, એનો અર્થ એ નથી કે તમને નવી નોકરી નહીં મળે. વર્ષના અંતે સારી નોકરી મળવાની શક્યતાઓ છે.